Opátka (potok)

Opátka je potok na východnom Slovensku, preteká severozápadnou časťou okresu Košice-okolie. Je to ľavostranný prítok Belej, meria 7,6 km a je tokom VI. rádu. 

 Prameň 
Pramení vo Volovských vrchoch, východne od kóty 1 065 m, na južnom svahu Okrúhlej (1 088,4 m n. m.) v nadmorskej výške cca 930 m n. m., juhozápadne od rovnomennej obce.

 Smer toku 
V pramennej oblasti tečie na východ, po pribratí prítoku z oblasti Tisícovky sa stáča na severovýchod. V obci Opátka sa opäť stáča a ďalej už pokračuje smerom na sever.

 Geomorfologické celky 
Volovské vrchy
podcelok Kojšovská hoľa

 Prítoky 
ľavostranné: krátky prítok z VJV svahu Okrúhlej, Zlámaný potok, Viničkový potok, Zlatník
pravostranné: prítok prameniaci východne od kóty 1 033,6 m, prítok z oblasti Tisícovky (prameň severozápadne od kóty 1 053,9 m), prítok vznikajúci severne od kóty 1 053,9 m, prítok z lokality Borovničiar, Košarisko, prítok prameniaci SSZ od kóty 812,4 m

 Ústie 
Ústi do vodnej nádrže Ružín severozápadne od obce Košická Belá v nadmorskej výške približne 325 m n. m. Pred vybudovaním Ružínskej priehrady ústil potok cca 1 km ďalej na severovýchod priamo do Belej.

 Obce 
Opátka
rekreačná osada Košické Hámre

 Referencie 

Kategória:Potoky na Slovensku
Kategória:Povodie Hornádu
Kategória:Vodné toky v okrese Košice-okolie